Animatronik

Animatronik ialah penggunaan mekatronik untuk membuat mesin-mesin yang seakan-akan "hidup" - termasuk replika haiwan (misalnya dinosaur), tumbuhan dan juga makhluk ghaib - daripada robotik. . Robot yang direka sebagai tiruan manusia yang meyakinkan dikenali sebagai android.

Animatronik digunakan terutamanya dalam perfileman, bahkan juga di taman tema dan bentuk hiburan yang lain. Kelebihan utamanya berbanding CGI dan gerak henti adalah makhluk yang disimulasikan itu wujud secara fizikal dan bergerak di hadapan kamera dalam masa nyata. Teknologi di sebalik animatronik semakin maju dan canggih selama ini, membuat boneka itu menjadi lebih realistik dan seakan-akan hidup.

Animatronik digunakan dalam situasi yang mana makhluk itu tak wujud; aksi terlalu berisiko atau mahal untuk menggunakan pelakon atau haiwan sebenar; atau aksi tidak dapat dilaksanakan dengan manusia atau haiwan yang hidup. Sistem animatronik boleh dilaksanakan dengan menggunakan kawalan komputer dan kawalan manusia, termasuk teleoperasi.

 Binaan 
Watak animatronik direka bentuk agar menyerupai dan bergerak seakan objek sebenar setepat-tepatnya. Rangka animatronik biasanya dibina bergantung kepada tujuan dan ciri yang dikehendaki padanya tidak lupa juga kos, sama ada daripada kayu, besi dan aluminium. Motor dan sambungan khas digunakan sebagai bahan penghubung semua bahagian rangka ini.

"Kulit" yang melitupi rangka tersebut dipilih daripada jenis yang terbaik. Bahan paling umum digunakan ialah lateks yang mudah dipasangkan dengan cepat, tetapi silikon  dan poliuretana dan plaster turut menjadi pilihan khusus sesetengah syarikat.

 Rujukan 

Kategori:Robotik